1. **Tempu di angustia i liberashon.**
   * “Nos ta bibando den e tempu di e fin. E señalnan di tempu ku ta kumpli lihé ta deklará ku e binida di Kristu ta serka na man. E dianan den kual nos ta biba ta solemne i importante.” (EGW, TI9, 11) . Kiko e eventonan aki lo ta?
     + **Rev. 22:11** . E prueba(huisio) ta kaba i tur kaso ta disidi. E porta di grasia ta sera.
     + **Is. 8:21-22; Jer. 30:7**. Tempu di angustia. E malbado ta aktua sin restrikshon moral, i e hustu no sa si nan a wòrdu pordoná.
     + **Rev. 15:7-8; Palmo. 27:5** . E último 7 plaganan ta kai riba esnan no repentí. Dios Su pueblo ta wòrdu kuidá i protehá.
     + Rev. 16:14; 1Jn. 3:2-3 . Kada grupo ta prepará pa topa Hesus. Algun pa bringa kontra di djÉ; e otronan pa risibiÉ ku goso.
   * Ora ku Hesus ta konkluí Su trabou di mediashon i e Spiritu Santu ta alehá for di e esun no repentí, kada persona su destino lo ta seyá. Esnan fiel lo sigui haña yudansa divino i protekshon, mientras ku e malbadonan lo ta na e miserikòrdia di Satanás. Kada unu lo mustra ku su karakter ken el a disidí pa sirbi. .
2. **Tempu di teror i goso.**
   * E malbado (Revelashon 6:16):
     + Nan a rechasá e Lei di Dios; Nan a rechasá e awa bibu i a koba pa nan mes “ rembaknan kibrá” (Jer. 2:13). Awor nan ta bini kara kara ku e Hues. Nan lo por spera solamente furia i kondenashon. Ken lo libra nan? (Isa . 2:19; Rev. 6:16).
   * E salba (Isaias 25:9):
     + Nan tabata fiel na e Lei di Dios; Nan a bebe di e awa di bida (Rev. 21:6). Awor nan ta mira kara kara ku nan Hues. Nan por spera solamente pa salbashon. Kon nan lo por keda sin lanta den adorashon? ( Isa . 25:9; Rev. 15:3-4).
3. **Tempu di desolashon i huisio.**
   * TEMPU DI DESOLASHON:
     + Ora ku Hesus bini, e santunan di tur siglonan lo wòrdu resusitá; i e fielnan bibu, ku a wòrdu transformá, lo subi ku nan pa bai Shelu ku Hesus (1Tes. 4:16-17).
     + E malbadonan lo muri den e presensia di Hesus. Nan kadavernan lo keda no derá, i, finalmente, ningun rastro di bida lo keda riba Tera (Jer. 25:33; Rev. 19:17-21; Jer. 4:23-26; Is. 24:3).
     + Na e tempu ei, Satanás i su angelnan lo ta será den e abismo pa mil añanan, ínkapas pa engañá kualke hende (Rev. 20:1-3).
     + E abismo (*abyssos*, lugá di skuridat), ta deskribí perfektamente e situashon riba Tera na e tempu ei. Sin bida humano den djé, ningun demoño lo tenta. E lo ta un tempu di reflekshon pa e angelnan rebelde, mará pa medio di e kadena di sirkumstansianan, sin e posibilidat di por laga(bandona) e Tera desolá.
   * TEMPU DI HUISIO:
     + Si e Huisio a wòrdu selebrá promé ku e Segunda Binida, i Hesus ya kaba a ehekutá e sentensia, dunando bida etèrno na esnan kende a kere den djÉ... Ki sentido e huisio nobo aki tin (Rev. 20:4)?
     + Pa siglonan, Dios a mustra Su amor i a ofresé salbashon na kualke hende ku lo risibié. Tambe el a permití maldat pa desaroya kompletamente.
     + Durante di e Huisio, tur e mundunan i e angelnan fiel tabata kapas pa testiguá e hustisia i miserikòrdia di Dios den Su tratunan ku piká i rebelion. Awor, nan tin nan dilanti e resultado real di dominio(regla) satániko: un pais(nashon) bashí i desolá.
     + Pero esnan di nos kende a biba den e enemigu su teritorio durante di e konflikto, awor redemí, tambe lo tin ku testiguá e hustisia i e miserikòrdia di Dios. Den e huisio di mileño nos lo ta asina kompletamente konvensí di Dios Su amor ku maldat nunka mas lo lanta atrobe (Nah . 1:9).
4. **Tempu di bida i morto.**
   * Na e fin di e mileño, e malbadonan ta wòrdu resusitá. Nan ta aseptá Satanás su direkshon atrobe, i ta bringa atrobe kontra Dios i e santunan. Nada no a kambia, i tur ta wòrdu destruí dor di kandela (Rev. 20:5-9).
   * Pero promé ku nan wórdu destruí, un huisio final ta wòrdu tené. E bukinan ta wòrdu habrí, i kada un ta rekonosé den nan nan akshonnan i nan rechaso di e yamadanan amoroso di e Spiritu Santu. Tur ta aseptá Dios Su hustisia, i ta bùig nan rudianan dilanti di djÉ(Rev. 20:11-13; Is . 45:23; Fil . 2:10).
   * Leu for di biba eternamente ( pa wòrdu kastigá eternamente ), nan ta sufri un “ di dos morto, ” for di kual no tin ningun resurekshon (Rev. 20:14-15; Salmo. 37:20; Mal. 4:1; Is . 26: 14).
   * Morto i piká a kaba. Ta tempu pa seka tur lágrima i gosa di bida etèrno i felis(Rev. 21:4).
5. **Tempu pa stima i wòrdu stimá.**
   * Y kiko nos lo hasi riba e Tera Nobo pa tur eternidat`?
     + E krus di Kristu lo ta e sensia i kantika di e redemínan dor di henter eternidat.
     + Riba […] sabananan pasífiko, na e rant di […] roinan bibu, Dios Su pueblo […] lo haña un hogar..
     + Einan intelektonan inmortal lo kontemplá ku delisia etèrno e maraviyanan di poder kreativo.
     + Tur fakultat lo wòrdu desaroyá, tur kapasidat oumentá.
     + E atkisishon di konosementu lo no kansa e inteligensia òf kansa e energíanan .
     + E empresanan di mas grandi lo ta kapas pa wòrdu realisá, e aspirashonnan di mas sublime lo wòrdu satisfasé, e ambishonnan di mas eksaltá lo wòrdu realisá.
     + Halturanan nobo lo lanta pa vens, maraviyanan nobo pa atmirá, bèrdatnan nobo pa komprendé, ophetivonan nobo ku ta sleip e fakultatnan di e spiritu, alma i kurpa.
     + Nan ta kompartí [ ku sernan no kaí ] e tesoronan di konosementu i komprendementu atkerí durante di siglonan i siglonan den e kontemplashon di e obranan di Dios.
     + Ku vishon kla, nan ta konsiderá e gloria di Kreashon: solonan i streanan i sistemanan ku, den e òrdu asigná na nan, ta sirkulá e Trono di Deidat.

(Extracted from “The Great Controversy”, pages 651-666-668-675-677-678)